open-index/open-wikipedia-markdown huggingface dataset:
The Mechanic (cinta de 2011)

:*Iste articlo ye sobre una cinta d'intrga d'acción estrenada en 2011; ta atros usos, se veiga *'The Mechanic***.


***The Mechanic*** (títol orichinal en [[Idioma anglés|anglés]], en [[Idioma aragonés|aragonés]] ***O mecanico**', estrenada en Aragón con o suyo títol orichinal), ye una cinta de cine d'intriga d'acción coproducida por o cine estausunidense y lo cine alemán, dirichida por Simon West seguntes una banda sonora orichinal de Mark Isham, una dirección de fotografía d'Eric Schmidt, una producción cinematografica de David Winkler y William Chartoff ta las productoras Millennium Films, Nu Image y Chartoff-Winkler Productions y un elenco d'o cual en fan parte, entre d'atros actors, Jason Statham, Ben Foster, Tony Goldwyn, Donald Sutherland, Jeff Chase, John McConnell, Mini Andén, Stuart Greer, Christa Campbell, Lance E. Nichols, J.D. Evermore, David Leitch, Mark Nutter, Lara Grice, Ada Michelle Loridans, Katarzyna Wolejnio, James Logan, Eddie J. Fernandez y Joshua Bridgewater.

Arthur Bishop ye un sicario que afoga en una piscina a un chefe d'un cártel d'a droga de Colombia. Torna enta casa suya y se reúne con Harry McKenna, lo suyo amigo, que tamién partecipa en os mesmos negocios d'espionache que él. Bien luego lo suyo chefe común, Dean, explica a Bishop sobre una misión fracasada en Sudafrica a on nomás que McKenna ha podiu estar qui ha vendiu a información, y li da la orden de matar-lo, cosa que Bishop, a mala raca, fa, preparando la escena d'o crimen ta que pareixca obra d'un ladrón d'autos, En o funeral, Bishop troba a Steve, lo fillo d'a victima, y dimpués evita que iste, ta vengar-se, asasine a l'azar a un ladrón d'autos. Decide refirmar a lo choven y a'adedica a entrenar-lo ta que faga lo suyo treballo, y finalment lo fa intervenir en bel uns d'os suyos treballos, encara que Steve no cumple fidelment as instruccions que se li dan. En fuyir d'un treballo, Bishop veye en l'aeropuerto a un que seguntes li heba dito Dean heba muerto en a misión de Sudafrica, y cuan l'interroga, veye que Dean li heba mentiu y que nomás puet estar que porque Harry heba descubierto bel chandrio de Dean. Pero a la vegada Steve tamién ha descubierto casualment l'arma de su pai en casa de Bishop y deduz que iste ye qui l'ha matau. Colabora con Bishop en a venganza sobre Dean, pero a la vegada prepara la suya propia venganza sobre Bishop.

A cinta s'ambienta en a suya epoca actual (2011) en Chicago (Illinois), Detroit (Michigan) y Nueva Orleans y atros puestos de Loisiana en os Estaus Unius y en Colombia, y las suyas escenas se filmoron en Nueva Orleans y Shreveport (Loisiana), Detroit (Michigan) y Chicago (Illinois).

*The Mechanic* ye una cinta que ha recibiu bella nominación a bel premio, encara que no se tracta de garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''The Mechanic'' en Internet Movie Database.
*  ''The Mechanic'' en TCM Movie Database.
*  ''The Mechanic'' en Rotten Tomatoes.
El favor

***El favor*** (títol orichinal en castellano, en aragonés ***O favor***, estrenada en Aragón con o suyo títol orichinal) ye una cinta de cine espanyol de cine de comedia dramatica estrenada l'anyo 2023, dirichida por Juana Macías seguntes un guión orichinal de Cristóbal Garrido y Adolfo Valor, con una dirección de fotografía d'Andreu Rebés, una banda sonora orichinal de Vanessa Garde, una producción cinematografica d'Antonio Asensio, Paloma Molina y Mercedes Gamero ta las productoras Grupo Zeta y Atresmedia Cine, y un elenco d'o cuan fan parte, entre d'atros actors, Inma Cuesta, Diego Martín, Sara Sálamo, Alfonso Bassave, Pere Ponce, Betsy Túrnez, Iván Renedo, Gonzalo de Castro, Isabel Ordaz, Luisa Gavasa y Pep Sais.

A familia Gallardo ye propietaria d'una masía en bel puesto de Catalunya, masía que ye a lo cudiau de siempre d'Amparito, confident d'a familia y qui mantién a vivienda en perfecto estau, encara que fa tiempos que los Gallardo no i pasan as suyas vacacions. Amparito ha falleixiu y Carlos, lo pai, un important avogau esvurciau, ninvía a los suyos tres fillos a lo funeral. O solo fillo varón, Benja, ye casau y vien tamién con su muller y su fillo; Aura ye una muller snob y superficial que pareixe buscar l'aprebación ta las suyas accions y ha veniu con o suyo actual novio, un machistrau casau d'o Tribunal Constitucional, y Teresa ye soltera y sin novio y vive nomás que ta lo suyo treballo como avogada en o bufet familiar a on i treballan toz os chirmans. Tamién ha veniu Tomás, o solo fillo d'Amparito, que toz creyen que ye fillo borde de Carlos Gallardo y que heba teniu un verano relacions con Teresa. Cuan o notario leye lo testamento d'Amparito, deixa toz os suyos biens a su fillo, a la vegada que demana un favor a los tres fillos de Carlos: estar apedacada en o panteyón familiar. Cuan istos charran entre éls, deciden no acceptar y lo notario lis diz que ixo yera previsto y que Amparito ha deixau una carta ta cadaguno d'éls. Ixas cartas ubren camín a un conchunto de barallas a on estarán implicaus is tres fillos y Tomás y a on poquet a poquet apareixen feitos d'o pasau que lis han marcau en o suyo present, pero amás a muller de Benja, que creye que un telefono marcau con "M." ye de l'amant d'o suyo mariu, la fa venir ta preparar un escandalo sin saber que no ye l'amant so que la mauide Benja, y ixo fa sinar muitas cosas que dica l'inte yeran amagadas. Atamas d'ixo, nomás que Aura, aparentment la menos intelichent de toz, ye qui prencipia a descubrir a verdat.

A cinta s'ambienta en a suya epoca actual (2023) en bel puesto indeterminau de Catalunya y las suyas escenas se filmoron en Alella, Arenys de Munt, Argentona y Sant Vicenç de Montalt (Maresme).

*El favor* ha recibiu bella nominación a bel premio, encara que sin que iste perteneica a los premios mas conoixius u destacaus d'o panoraa cinematografico internacional.

## Elenco

## Se veiga tamién
* Cine en 2023.
* Cintas de 2023.

## Referencias

## Vinclos externos
*  ''El favor'' en Internet Movie Database.
*  ''El favor'' en FilmAffinity.
Double Impact

***Double Impact*** (títol orichinal en anglés, en aragonés ***Doble impacto***, estrenada con iste zaguer títol en Aragón) ye una cinta de cine estausunidense de cine policiaco d'acción estrenada l'anyo 1991, dirichida por Sheldon Lettich seguntes un guión adaptau por o mesmo Sheldon Lettich y Jean-Claude Van Damme (basau en una historia d'éls dos, Steve Meerson y Peter Krikes), con una banda sonora orichinal d'Arthur Kempel, una dirección de fotografía de Richard H. Kline, una producción cinematografica de Jean-Claude Van Damme y Ashok Amritraj ta las productoras Stone Group Pictures y Vision International, y un elenco d'o cual en fan parte, entre d'atros actors, Jean-Claude Van Damme, Geoffrey Lewis, Alan Scarfe, Philip Chan, Bolo Yeung, Cory Everson y Alonna Shaw.

Paul Wagner y lo suyo socio Nigel Griffith inauguran en 1966 o túnel Cross-Harbour en Hong Kong. Con Paul i son su muller Katherine y sus fillos chiminucos, Chad y Alex, pero la Triada asasina a lo matrimonio. Una criada consigue fuyir con Alex, a qui deixa en un orfanato, a la vegada que Frank Avery, un guardaspaldas, consigue fuyir con Chad y marchar con él enta Francia, a on l'educa. En 1991, Frank y Chad dirichen un local d'artes marcials en Los Angeles, y Frank li diz que han de marchar enta Hong Kong ta bels negocios. En plegar-ie, una muller marcha con Chad enta una cambra, creyendo que ye Alex. Cuan iste apareixe, li da manteca a Chad por estar con a suya novia, Danielle Wilde. Frank lis explica qui son, y que ye Griffith o responsable d'a muerte de sus pais, ta apropiar-se d'os suyos negocios, y deciden colaborar, encara que son de mundos bien diferents, y ixo provoca en primeras friccions entre éls. Danielle, a novia d'Alex, treballa ta Griffith, y prencipia a investigar en os archivos d'a empresa, encara que ixo provoca las sospeitas de Kara, la suya guardaspaldas. Pero en primeras han de luitar contra Raymond Zhang, un mafioso que quereba que Alex treballase ta él y que a la vegada colabora con Griffith, y lo fan con informacions subministradas por Danielle, estando ista descubierta por Kara y feita presa. Tamien els atacan la Triadas de Zhang.

A cinta s'ambienta en 1966 en Hong Kong y en 1991 en Los Angeles (California). As suyas escenas se filmoron en Hong Kong (China) y en Los Angeles y Santa Clarita (California) en Estaus Unius.

Ye ua cinta que ha recibiu bellas nominacions a bels premios, encara que istos no son garra premio d'os mas conoixius u destacaus d'o panorama cinematografico internacional.

## Elenco

## Se veiga tamién
* Cine en 1991.
* Cintas de 1991.

## Referencias

## Vinclos externos
*  ''Double Impact'' en Internet Movie Database.
*  ''Double Impact'' en Rotten Tomatoes.
*  ''Double Impact'' en Box Office Mojo.
Eleccions a Corz d'Aragón de 1987

As **eleccions a las Corz d'Aragón de 1987** se celebroron o 10 de chunio de 1987. Estioron as segundas eleccions autonomicas a Corz d'Aragón dende o restablimiento d'a democracia. O vencedor estió o Partido de los Socialistas de Aragón, liderau por Santiago Marraco Solana, con 27 deputaus a Corz. Os atros partius que obtenioron representación parlamentaria estioron, por orden d'escanyos obtenius: Partido Aragonés Regionalista (19), Alianza Popular (13), Centro Democrático y Social (6) y Convergencia Alternativa de Aragón-Izquierda Unida (2).

## Resultaus


a Respecto a os resultaus d'o PCE.


## Circumscripcions electorals
As circumscripcions electorals corresponden a cada una d'as tres provincias en que ye trestallau o territorio aragonés:
* Uesca - 18 parlamentarios.
* Teruel - 16 parlamentarios.
* Zaragoza - 33 parlamentarios.

En iste proceso electoral, a provincia de Zaragoza gana representación en as Corz, pasando d'os 32 escanyos que li pertocaban en as eleccions anteriors a las 33 d'ista convocatoria. O numero total de deputaus pasa de 66 a 67 por iste motivo.

## Resultatos por circumscripcions
### Zaragoza

### Uesca

### Teruel

## Deputaus a Corz d'Aragón elechius
### Teruel

### Uesca

### Zaragoza

## Se veiga tamién
* II Lechislatura d'as Corz d'Aragón.
* Lista de deputaus d'a II Lechislatura d'as Corz d'Aragón

## Vinclos externos
* Web oficial d'as Corz d'Aragón sobre os diferents resultaus electorals.
* Elecciones a las Cortes de Aragón. Historia electoral.
Anápolis

**Anápolis** ye una ciudat de Brasil que se troba en o estau de Goiás. En 2010 a suya población yera de 334.613 habitants.

## Referencias
Cuiabá

**Cuiabá** ye una ciudat de Brasil, capital d'o estau de Mato Grosso. En 2010 a suya población yera de 551.098 habitants.

## Referencias
XII Lechislatura d'as Corz d'Aragón

A **XII Lechislatura d'as Corz d'Aragón** prencipió o 3 de marzo de 2026 cuan, dimpués d'a celebración d'as eleccions a Corz d'Aragón, se constituyoron as Corz d'Aragón. Le precedió a XI Lechislatura.

A presidenta d'as Corz d'Aragón ye María Navarro Viscasillas (PP de Aragón).

## Inicio d'a lechislatura
### Resultau electoral
:*Articlo prencipal: [[Eleccions a Corz d'Aragón de 2026]]*
En as eleccions a Corz d'Aragón de 2026, celebradas o domingo 8 de febrero, o Partido Popular de Aragón ganó as eleccions, quedando o Partido de los Socialistas de Aragón en segundo puesto, Vox en tercer puesto, Chunta Aragonesista en cuatreno puesto, Aragón Existe en cinqueno puesto y Ezquierda Unida d'Aragón en seiseno puesto. O dato mas destacable d'a chornada electoral estió a salida d'o Partido Aragonés d'as Corz por primera vegada en a suya historia. Asinas, os resultaus en as eleccions fuoron os siguients:




### Investidura



### Gubierno
:*Se veiga l'articlo.

==Composición d'as Corz==
===Organos d'as Corz===
====A Mesa====
<center>

</center>

==== Grupos parlamentarios ====
<center>

</center>

====Deputaus====
:*Se veiga a lista de deputaus d'a XII Lechislatura d'as Corz d'Aragón''.

### Senadors designaus por as Corz
Os senadors designaus por as Corz d'Aragón en ista lechislatura estioron:

## Referencias

## Vinclos externos
*  Deputaus d'a XII Lechislatura d'as Corz d'Aragón
Nuevo en esta plaza

***Nuevo en esta plaza*** (títol orichinal en castellano, en aragonés ***Nuevo en ista plaza***, estrenada en Aragón con o suyo títol orichinal) ye una cinta de cine espanyol de cine de comedia dramatica estrenada l'anyo 1966, dirichida por Pedro Lazaga seguntes un guión orichinal de Vicente Coello y Pedro Masó, con una banda sonora orichinal d'Antón García Abril, una dirección de fotografía de Juan Mariné, una producción cinematografica de Pedro Masó ta la suya productora cinematografica Pedro Masó Producciones Cinematográficas y un elenco formau por actors y toreros y composau, entre d'atros, por Palomo Linares, Julia Gutiérrez Caba, José Bódalo, Alfredo Landa, Manuel Zarzo, Cristina Galbó, Gracita Morales, Andrés Mejuto, Manolo Gómez Bur, José Calvo, Agustín González, Pablo Lozano, Carlos Romero Marchent, Marta Baizán, Concha Goyanes, José Sacristán y Luis Varela.

Sebastián ye un choven de Linares (Chaén) que suenia con estar un torero famoso. Treballa de día en a zapatería de su pai y en acabar o treballo toria furtivament en os acampos de l'arredol, encara que ixo a su pai Manuel no li cuaca y su mai li prega que no contine por ixe camín. Pero cuan su pai queda ciego, Sebastián decide marchar a prebar fortuna en Madrit, a on un periodico ufre una oportunidat de toriar, y con l'obchectivo de ganar diners ta la familia. Pero cuan i plega enta la ciudat, troba que lo suyo suenio ye bien difícil de cumplir y que bi ha muits como él que son en busca d'un obchectivo similar. En Madrit conoix a Marcial Flores "El Verónicas", un aspirant a torero que sabe que no tien garra oportunidat, y que atamas d'ixo li da prous consellos de cómo actuar en a suya situación.

A cinta s'ambienta en a suya epoca actual (1966) en Linares (Chaén) y Madrit (Comunidat de Madrit) y las suyas escenas se filmoron en Aranjuez, El Escorial, Madrit, San Martín de Valdeiglesias y San Sebastián de los Reyes (Comunidat de Madrit), Barcelona (Catalunya), Bilbau (País Basco), Cáceres (Extremadura), Cordoba, Linares y Úbeda (Andalucía) y Zaragoza (Aragón).

*Nuevo en esta plaza* ha recibiu bel premio, encara que no se tracta de garra premio d'os mas conoixus u destacaus d'o panorama cinematografico internacional.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''Nuevo en esta plaza'' en Internet Movie Database.
*  ''Nuevo en esta plaza'' en FilmAffinity.
Lista de deputaus d'a XII Lechislatura d'as Corz d'Aragón

Ista ye a **lista de deputaus d'a [[XII Lechislatura d'as Corz d'Aragón]]** que prencipió en 2026.

Os deputaus se troban clasificaus por provincias y aintro d'istas por o grupo parlamentario a o que perteneixen.

## Por a provincia de Teruel

## Por a provincia de Uesca

## Por a provincia de Zaragoza

## Se veiga tamién
*Eleccions a Corz d'Aragón de 2026
*XII Lechislatura d'as Corz d'Aragón.

## Referencias
Departamento d'Arequipa

O **departamento d'Arequipa** (en quichua *Ariqipa suyu*) ye un departamento de Perú. A suya capital ye la ciudat d'Arequipa.

## Referencias
Celedonio y yo somos así

***Celedonio y yo somos así*** (títol orichinal en castellano, en aragonés ***Celedonio y yo somos asinas***, estrenada en Aragón con o suyo títol orichinal) ye una cinta de cine de comedia de cine espanyol estrenada l'anyo 1976, dirichida por Mariano Ozores seguntes un guión orichinal d'él mesmo, con una banda sonora orichinal d'Antón García Abril, una dirección de fotografía de José Fernández Aguayo (fillo) y una producción cinematografica de José Luis Bermúdez de Castro Acaso ta las productoras Alborada Producciones Cinematográficas y Óscar Guarido Tizón. Fan parte de l'elenco d'actors d'a cinta, entre d'atros, Alfredo Landa, Emma Cohen, Antonio Ozores, Josele Román, Ricardo Tundidor, Florinda Chico, Emilio Laguna, Álvaro de Luna, Damián Velasco, Luis Barbero, Rogelio Madrid, Erasmo Pascual, Goyo Lebrero, Pilar Gómez Ferrer, Ramón Reparaz, Baringo Jordán y José Luis Heredia.

Daniel ye una persona bien amable y una mica avetonta, propietario en o suyo lugar d'un toro semental que ye lo suyo medio de vida, Celedonio, pero que siempre ye empenyorau ta conseguir ampres ta los suyos amigos. Un día un d'os suyos amigos que ye emigrant en Chinevra (Suiza) li demana un favor: ha conoixiu y concertau a suya voda con una mesacha de Madrit, pero por o suyo treballo no puet acudir a la ceremonia y li demana fer una voda por poders. Daniel accepta y marcha enta Madrit, a on troba que la mesacha s'adedicaba dica l'inte a la prostitución y que feba ixa voda ta fuyir d'ixa vida. Decide decir ixo a lo suyo amigo, pero finalment no li diz y se fa la voda, encara que los chirmanos d'a suya novia d'o suyo lugar, Cristina, no veyen ixo muit claro. En rematar a ceremonia, l'amigo demana a Daniel que leve a su muller enta Barcelona, y en o viache en ferrocarril se compreba que Daniel y Araceli, la mesacha, s'han enamorau. Pero cuan plegan enta Barcelona y troban a l'amigo de Daniel, no gosan decir-le cosa y Daniel se resigna, dica que apareixe lo chestor que heba tramitau a voda por poders ta decir-le que heba feito un chicot error y que sí, que s'heba casau con Araceli pero no pas por poders, so que directament.

A cinta s'ambienta en a suya epoca actual (1976) en Madrit (Comunidat de Madrit) y Barcelona (Catalunya) y las suyas escenas se filmoron en ixas dos mesmas ciudaz.

## Elenco

## Se veiga tamién
* Cine en 1976.
* Cintas de 1976.

## Referencias

## Vinclos externos
*  ''Celedonio y yo somos así'' en Internet Movie Database.
*  ''Celedonio y yo somos así'' en FilmAffinity.
Departamento d'Amazonas

O **departamento d'Amazonas** ye un departamento de Perú. A suya capital ye la ciudat de Chachapoyas. A suya superficie ye de 39.249 km2 y en 2005 teneba una población de 389.700 habitants.

## Referencias
Departamento d'Apurímac

O **departamento d'Apurímac** (en quichua *Apurimaq*) ye un departamento de Perú. A suya capital ye la ciudat d'Abancay. A suya superficie ye de 20.896 km2 y en 2005 teneba una población de 418.882 habitants.

## Referencias
Departamento d'Ayacucho

O **departamento d'Ayacucho** (en quichua *Ayakuchu*) ye un departamento de Perú. A suya capital ye la ciudat d'Ayacucho. A suya superficie ye de 43.815 km2 y en 2005 teneba una población de 619.338 habitants.

## Referencias
Departamento de Cuzco

O **departamento de Cuzco** (en quichua *Qusqu*) ye un departamento de Perú. A suya capital ye la ciudat de Cuzco. A suya superficie ye de 71.986 km² y en 2005 teneba una población d'1.171.503 habitants.

## Referencias

## Vinclos externos
Chachapoyas

**Chachapoyas**  ye una ciudat de Perú que se troba en o departamento d'Amazonas y teneba una población de 32.026 habitants (2017).

## Referencias
Coogan's Bluff

***Coogan's Bluff*** (títol orichinal en anglés, en aragonés ***A ballocada de Coogan***, estrenada en Aragón con o títol en castellano de ***La jungla humana***, en aragonés ***A chungla humana***) ye una cinta de cine estausunidense de cine d'intriga policiaca estrenada l'anyo 1968, dirichida por Don Siegel seguntes un guión adaptau por Herman Miller, Dean Riesner y Howard Rodman (basau en una historia de Herman Miller), con una banda sonora orichinal de Lalo Schifrin, una dirección de fotografía de Bud Thackery, una producción cinematografica d'o mesmo Don Siegel ta la productora ciematografica The Malpaso Company y un elenco d'actors formau por Clint Eastwood, Lee J. Cobb, Susan Clark, Tisha Sterling, Don Stroud, Betty Field, Tom Tully, Melodie Johnson, James Edwards, Rudy Diaz, David Doyle, Louis Zorich, Seymour Cassel y Albert Popwell, entre d'atros.

Walter "Walt" Coogan ye l'aduyant d'un "sheriff" d'un condau d'Arizona a qui ninvían a recullir a un asasino fuchitivo clamau James Ringerman, que ye deteniu por a policía de Nueva York. Cuan i plega li dicen que Ringerman ye en un hespital recuperando-se d'una sobredosi de droga y que amás cuan se recupere a Coogan li valdrá cumplir un conchunto de tramites burocraticos y que ixo lecará días. Coogan no se conforma y marcha enta l'hespital penitenciario a on consigue con trafullas que lo li entreguen. Pero malas que plega enta l'aeropuerto Linny, a novia de Ringerman, y lo suyo complice Pushie lis fan una emboscada y fan fuyir a lo preso. Encara que lo chefe de policía lo carranya bien, Coogan prencipia investigacions y consigue plegar enta la mal de Ringerman y, a lo suyo traviés, a Linny. Descubre que ista se troba en libertat condicional y que la suya achent de control ye una mesacha con qui heba galiau cuan la conoixio en a comisaría, y marcha enta casa suya ta conseguir l'adreza de Linny. Presionada, ista li diz que lo levará enta Ringerman, pero en realidat lo leva anta una trampa, quedando bien golpiau. Pero Coogan torna a marcharenta casa de Linny y ista vegada fa servir as menazas fisicas ta que lo leva enta lo puesto a on realment se i troba.

A cinta s'ambienta en a suya epoca actual (1968) en Arizona y en Nueva York (Nueva York), y las suyas escenas se filmoron en o disierto de Mojave en California, Nueva York y atros puestos d'o estau de Nueva York) y Sedona (Arizona), amás d'en os Universal Studios en Universal City en California.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos

*  ''Coogan's Bluff'' en Internet Movie Database.
*  ''Coogan's Bluff'' en Rotten Tomatoes.
*  ''Coogan's Bluff'' en TCM Movie Database.
*  ''Coogan's Bluff'' en l**[[American Film Institute Catalog]]'' de l**American Film Institute*.
*  [https://letterboxd.com/film/coogans-bluff/ *Coogan's Bluff''] en Letterboxd.
Idioma quichua

O **quichua** ye una familia de luengas indichenas que s'orichinó en o centro de Perú y que dimpués s'estendilló por atros países d'os Andes.

L'aria d'a luenga quichua s'estendilla dende lo sud de Colombia a traviés de grans partis d'Ecuador, Perú y Bolivia dica lo norte de Chile y Archentina. Perú tiene lo mayor numero de fablants (3.799.780 en 2017), seguiu por Bolivia (1.837.105 en 2012) y Ecuador (591.448 en 2010), mientres que en os atros países nomás la fablan minorías chicotas.

As variedaz d'o quichua forman un continuum dialectal. Manimenos se pueden dividir en dos grans grupos, que se conoixen como Quichua I (Waywash) y Quichua II (Wampuy), dimpués d'o lingüista peruano Alfredo Torero. 

## Referencias
The Birdmen

***The Birdmen*** (títol orichinal en anglés, en aragonés ***Os hombres paixaro***, estrenada en Aragón con o títol en castellano de ***Pájaros humanos***, en aragonés ***Paixaros humans***) ye una cinta (un telefilm) de cine estausunidense de cine de drama belico de garcholas estrenada l'anyo 1971, dirichida por Philip Leacock seguntes un guión orichinal de David Kidd, con una banda sonora orichinal de David Rose, una dirección de fotografía de Jack A. Marta y una producción cinematografica de Harve Bennett y Harry Tatelman ta la productora cinematografica Universal Pictures. Conta con un elenco d'o cual en fan parte, entre d'atros, os actors Doug McClure, René Auberjonois, Richard Basehart, Max Baer Jr., Chuck Connors, Don Knight, Greg Mullavey, Paul Koslo, Barry Brown y Tom Skerritt.

A lo comandant Cook, de l'Office of Strategic Services, li han ordenau rescatar a Halden Brevik, un cientifico noruego con conoixencias sobre la bomba atomica que se troba en territorio ocupau por o Tercer Reich. Cuan els capturan, se fan pasar por aviadors d'os Aliaus y los alemans els creyen y los nivían a un campo ta presoneros de guerra. Se tracta d'un campo en o castiello de Beckstadt, considerau como un puesto d'a on ye imposible conseguir fugar-se. Atamas d'ixo, lo comandant Cook prepara la fuga de toz dos, encara que li cal amagar mesmo a los alemans que a los atros presoneros a verdadera personalidat de su companyero. O coronel Crawford creye que ye imposible la fuga que proposan, pero lo chefe alemán d'o campo comunica a Cook que uns achents d'a Gestapo plegarán pronto en o castiello ta interrogar-lo a él y a Brevik, y ixo precipita la fuga prochectada, consistent en fuyir en un planiador construyiu pos os presos secretament en un atico d'o castiello.

A cinta s'ambienta en bel momento indeterminau d'os anyos 1940 mientres a Segunda Guerra Mundial en bel puesto igualment indeterminau d'Alemanya.

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos
*  ''The Birdmen'' en Internet Movie Database.
Departamento d'Ica

O **departamento d'Ica** (en quichua *Ika*) ye un departamento de Perú. A suya capital ye la ciudat d'Ica. A suya superficie ye de 21.328 km2 y en 2005 teneba una población de 665.592 habitants.

## Referencias
Departamento de Junín

O **departamento de Junín** (en quichua *Sunin*) ye un departamento de Perú. A suya capital ye la ciudat de Huancayo. A suya superficie ye de 37.667 km2 y en 2005 teneba una población de 1.091.619 habitants.

## Referencias
The Cimarron Kid

***The Cimarron Kid*** (títol orichinal en anglés, en aragonés ***O nino feral***, estrenada en Aragón con o títol de ***Cimarrón Kid***) ye una cinta de cine de western de cine estausunidensde estrenada l'anyo 1952, dirichida por Budd Boetticher seguntes un guión adaptau por Louis Stevens (basau en un historia d'él mesmo y de Kay Lenard), con una dirección de fotografía de Charles P. Boyle, una producción cinematografica de Ted Richmond ta la productora cinematografica Universal Pictures y un elenco d'actors formau por Audie Murphy, Beverly Tyler, James Best, Yvette Duguay, John Hudson, Hugh O'Brian, Roy Roberts, David Bauer, Noah Beery Jr., Leif Erickson, John Hubbard, Frank Silvera, William Reynolds y Gregg Palmer, entre d'atros.

Bill Doolin sale d'a garchola dimpués de cumplir a suya condena y puya en un tren ta tornar enta casa suya, pero casualment a suya antiga banda, a banda d'os Dalton, asalta lo tren y toz el creyen complice d'o robo, asinas que fuye y busca a los Dalton. Cuan els troba, li demanan que partecipe en o robo que son preparando en Coffeyville, a on o plan ye d'asaltar dos bancos a la vegada. Bill accepta, pero lo robo fracasa y mueren a mayor parte d'os miembros d'a banda partecipants, salvando-se nomás que Bill y Bitter Creek, que marchan en busca d'a resta d'a banda, perseguius por una partida. Carrie Roberts, a novia de Bill, l'aduya a fuyir, y Bill contina con os asaltos con a banda, que a moniquet va perdendo miembros, a la vegada que Carrie y Bill se veyen de cabo ta cuan, dica que a la fin lis preparan una trampa con una carga d'oro en o ferrocarril por valor de 100.000 dólars. Dynamite, un d'os miembros d'a banda, traiciona a Bill y iste lo mata, ta dimpués demanar-li a Carrie que marche con él enta Mexico, pero la mesacha sabe que se trobarán siempre estando perseguius y adopta la sola solución que puet salvar a vida de Bill y lo futuro de toz dos.

A cinta s'ambienta en os anyos 1890 en Estaus Unius y las suyas escenas se filmoron en Columbia, Jamestown, Lone Pine, Sonora y atras localizacions en California, amás d'en os Universal Studios en Universal City, tamién en California.

## Elenco

## Se veiga tamién
* Cine en 1952.
* Cintas de 1952.

## Referencias

## Vinclos externos

*  ''The Cimarron Kid'' en Internet Movie Database.
*  ''The Cimarron Kid'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/70934/enwp *The Cimarron Kid''] en TCM Movie Database.
Departamento de Lambayeque

O **departamento de Lambayeque** (en quichua *Lampalliqi*) ye un departamento de Perú. A suya capital ye la ciudat de Chiclayo. A suya superficie ye de 14.231 km2 y en 2005 teneba una población de 1.091.535 habitants.

## Referencias
Departamento de Madre de Dios

O **departamento de Madre de Dios** ye un departamento de Perú. A suya capital ye la ciudat de Puerto Maldonado. A suya superficie ye de 85.301 km2 y en 2005 teneba una población de 92.024 habitants.

## Referencias
Departamento de Moquegua

O **departamento de Moquegua** (en quichua *Muqiwa*) ye un departamento de Perú. A suya capital ye la ciudat de Moquegua. A suya superficie ye de 15.734 km2 y en 2005 teneba una población de 159.306 habitants.

## Referencias
Ayacucho

**Ayacucho**, clamada dica 1825 **Huamanga**, ye una ciudat de Perú que se troba en o departamento d'Ayacucho (d'o cual en ye la capital) y teneba una población de 228.427 habitants (2020).

Ayacucho gosa estar conoixiu en estar l'escenario d'a batalla de Ayacucho, lo 9 d'aviento de 1824, en a que las tropas partidarias d'a independencia redotoron a as tropas realistas baixo lo mando d'o virrey espanyol.

## Referencias

## Vinclos externos
Cajamarca

**Cajamarca** (en quichua *Kashamarka*) ye una ciudat de Perú que se troba en o departamento de Cajamarca y teneba una población de 182.971 habitants (2017).

## Referencias
Provincia constitucional del Callao

A **provincia constitucional del Callao** ye una provincia de Perú. A suya capital ye la ciudat de Callao. A suya superficie ye de 147 km2 y en 2005 teneba una población de 810.568 habitants.

## Referencias
Callao

**Callao**  ye una ciudat de Perú que se troba en a provincia de Callao y teneba una población de 1.227.663 habitants (2025).

## Referencias
Machu Picchu

O **Machu Picchu** (en quichua *Machu Pikchu*) ye una ciudat precolombina bien conservada situada en una crencha a una altaria de 2.430 metros. A sobén se le diz a "ciudat perdida d'os incas" y se troba sobre la val d'Urubamba, alto u baixo 80 km de Cuzco, en o sud de Perú.

## Vinclos externos

## Referencias
Pochi dollari per Django

***Pochi dollari per Django*** (títol orichinal en italiano, en aragonés ***Cualques dólars ta Django***, estrenada en Aragón con o títol en castellano d***'Alambradas de violencia***, en aragonés ***Arambradas de violencia***) ye una cinta de cine de western (un "spaghetti western") coproducida por o cine italiano y lo cine espanyol estrenada l'anyo 1966, dirichida por León Klimovsky y Enzo G. Castellari seguntes un guión adaptau por Manuel Sebares y Tito Carp (basau en una historia d'éls mesmos), con una banda sonora orichinal de Carlo Savina, una dirección de fotografía d'Aldo Pennelli, una producción cinmatografica de Rafael Marina ta las productoras Marco Film y R.M. Films y un elenco d'o cual en fan parte, entre d'atros actors, Anthony Steffen, Frank Wolff, Gloria Osuna, Ennio Girolami, José Luis Lluch, Alfonso Rojas, Sandalio Hernández, José Luis Lizalde, Ángel Ter y Joaquín Parra.

Django ye un cazador de recompensas que persigue a Norton, un ladrón que heba robau un banco en Abilene. Aparentent iste ha muerto, pero Django marcha enta la ciudat de Rockstar, en Montana, a on l'enzarrabullan con un "sheriff" que son asperando, en haber trobau en o camín a estrela d'o verdadero sheriff muerto.. Django no afirma estar-lo, pero tampoco no lo niega, mientres busca a lo chirmano chiminuco de Norton, Trevor. Iste ye efectivament en o lugar, como un agricultor, y en o lugar bi ha una guerra entre agricultors y ganaderos, en a cual asaltan a grancha de Trevor (y lo fan antigos miembros d'a banda de su chirmano contractaus por os ganaderos). Como Trevor consigue redotar-los, os agricultors lo converten en o suyo lider, y Django fa cumplir a lei, enamorando-se amás de Sally Norton, a filla de Trevor. Pero a la fin os ganaderos plegan a conoixer que Django no ye un autentico sheriff y quieren linchar-lo.

A cinta s'ambienta en bel momento indeterminau d'o sieglo XIX en Montana en os Estaus Unius; y las suyas escenas se rodoron en Colmenar Viejo y Manzanares el Real (Comunidat de Madrit) en Espanya.

## Elenco

## Se veiga tamién
* Cine en 1966.
* Cintas de 1966.

## Referencias

## Vinclos externos
*  ''Pochi dollari per Django'' en Internet Movie Database.
*  ''Pochi dollari per Django'' en Rotten Tomatoes.
Boiling Point (cinta de 1993)

:*Iste articlo ye sobre una cinta estausunidense de cine d'acción de l'anyo 1993; ta atros usos, se veiga *'Boiling Point***.


***Boiling Point*** (títol orichinal en [[Idioma anglés|anglés]], en [[Idioma aragonés|aragonés]] ***Punto d'ebullición**', estrenada en Aragón con o suyo títol orichinal) ye una cinta de cine d'acción policiaca coproducida por o cine estausunidense y lo cine francés, estrenada l'anyo 1993, dirichida por James B. Harris seguntes un guión adaptau por él mesmo (basau en a novela *[[Money Men]]*, publicada por Gerald Petievich en l'anyo 1983), con una banda sonora orichinal de John D'Andrea, Buddy Feyne y Cory Lerios, una dirección de fotografía de King Baggot, una producción cinematografica de Leonardo De La Fuente y Marc Frydman ta las productoras Le Studio Canal+ y Hexagon Films y un elenco d'o cual en fan parte, entre d'atros actors, Wesley Snipes, Dennis Hopper, Lolita Davidovich, Viggo Mortensen, Dan Hedaya, Seymour Cassel, Jonathan Banks, Christine Elise, Tony Lo Bianco, Valerie Perrine, James Tolkan, Paul Gleason, Lorraine Evanoff, Stephanie E. Williams, Tobin Bell, Bobby Hosea, Al Guarino, George Gerdes, James Pickens Jr., Jophery Brown y Rick Dean

Jimmy Mercer y Brady son dos achents d'o Trasoro que son fendo una operación encubierta cuan iste zaguero ye asasinau a tiros por Ronnie, o nuevo farute a qui lo criminal Rudolph "Red" Diamond heba sacau d'a garchola. Mercer decide buscar a l'asasino ta vengar-se. Red va con Vikki, una prostituta a bailar en un local, sin saber que casualment ista tien una relación sentimental con Mercer, que ye separau de su muller. A la vegada, Mercer preba de recuperar a relación con a suya antiga novia, Mona, que no se fía d'él porque ya la ha traicionau d'antes mas. Como Red se troba baixo presión ta pagar una deuda a la mafia, presiona a la vegada a Ronnie ta que faga bels crímens secuencials ta reunir os diners, pensando siempre en enganyar-lo. Finalment, Red se troba pillau por Mercer y accepta preparar una trampa ta entregar a Ronnie.

A cinta s'ambienta en a suya epoca actual (1993) en Los Angeles (California) y las suyas escenas se filmoron en escenarios d'ixa mesma ciudat.

## Elenco

## Se veiga tamién
* Cine en 1993.
* Cintas de 1993.

## Referencias

## Vinclos externos
*  ''Boiling Point'' en Internet Movie Database.
*  ''Boiling Point'' en Box Office Mojo.
*  ''Boiling Point'' en Rotten Tomatoes.
Departamento de Pasco

O **departamento de Pasco** (en quichua *Pasqu*) ye un departamento de Perú. A suya capital ye la ciudat de Cerro de Pasco. A suya superficie ye de 25.320 km2 y en 2005 teneba una población de 266.764 habitants.

## Referencias
Departamento de Puno

O **departamento de Puno** (en quichua *Punu*) ye un departamento de Perú. A suya capital ye la ciudat de Puno. A suya superficie ye de 66.997 km2 y en 2005 teneba una población de 1.245.508 habitants.

## Referencias
Departamento de Tacna

O **departamento de Tacna** (en quichua *Taqna*) ye un departamento de Perú. A suya capital ye la ciudat de Tacna. A suya superficie ye de 16.076 km2 y en 2005 teneba una población de 274.496 habitants.

## Referencias
Huancayo

**Huancayo** ye una ciudat de Perú que se troba en o departamento de Junín (d'o cual en ye la capital) y teneba una población de 118.550 habitants (2020).

## Referencias

## Vinclos externos
Gli esecutori

***Gli esecutori*** (títol orichinal en italiano, en aragonés ***Os executors***, estrenada en Aragón con o suyo títol traduciu enta lo castellano omo ***Los ejecutores***) ye una cinta de cine d'acción de gángsters de cine italiano estrenada l'anyo 1976, dirichida por Maurizio Lucidi seguntes un guión adaptau por Ernest Tidyman, Randal Kleiser, Gianfranco Bucceri, Roberto Leoni, Nicola Badalucco y Maurizio Lucidi (basau en una historia de Gianfranco Bucceri y Roberto Leoni), con una banda sonora orichinal de Luis Enríquez Bacalov, una dirección de fotografía d'Aiace Parolin, una poducción cinematografica de Manolo Bolognini y Luigi Borghese ta la productora cinematografica Aetos Produzioni Cinematografiche, y un elenco d'o cual en fan parte, entre d'atros actors, Roger Moore, Stacy Keach, Ivo Garrani, Fausto Tozzi, Ennio Balbo, Loretta Persichetti, Peter Martell, Luigi Casellato, Ettore Manni y Rosemarie Lindt.

Salvatore Francesco ye un capo d'a Mafia que se mete como una gripia cuan conoix que l'han feito servir ta transportar un crucifixo con droga enta los Estaus Unius, y decide que l'investigue su sobrín Ulisse Francesco, que ye un conoixiu avogau britanico sin garra contacto con a Mafia. Iste prencipia las suyas investigacions, pero entre lo que troba y bellas cosas que remera de cuan yera un nino, no nomás descubre qui son os tres ladrons que son dezaga d'o tema d'a droga, so que tamién una cosa muito mas important ta él: que qui asasinó a su pai cuan él yera nino, deixando-lo popiello, ye lo suyo tío Salvatore.

A cinta s'ambienta en a suya epoca actual (1976) en Italia y en San Francisco, y las suyas escenas se filmoron en Pacifica y San Francisco y Sausalito (California) en Estaus Unius y en Salerno (provincia de Salerno) en Italia, amás d'en os De Paolis Studios en Roma, la capital italiana.

## Elenco

## Se veiga tamién
* Cine en 1976.
* Cintas de 1976.

## Referencias

## Vinclos externos
*  ''Gli esecutori'' en Internet Movie Database.
*  ''Gli esecutori'' en Rotten Tomatoes.
Posse from Hell

***Posse from Hell*** (títol orichinal en anglés, en aragonés ***Zaragalla de l'infierno***, estrenada en Aragón con o títol en castellano de ***Justicieros del Infierno***, en aragonés ***Chusticieros de l'infierno***) ye una cinta de cine de western de cine estausunidense estrenada l'anyo 1961, dirichida por Herbert Coleman seguntes un guión adaptau por Clair Huffaker (basau en una novela d'él mesmo), con una dirección de fotografía de Clifford Stine y una producción cinematografica de Gordon Kay ta la productora cinematografica Universal Pictures. Fan parte de l'elenco d'actors d'a cinta, entre d'atros, Audie Murphy, John Saxon, Zohra Lampert, Vic Morrow, Robert Keith, Rodolfo Acosta, Royal Dano, Frank Overton, James Bell, Paul Carr, Ward Ramsey, Lee Van Cleef, Ray Teal, Forrest Lewis, Charles Horvath, Harry Lauter, Henry Wills, Stuart Randall y Allan Lane.

Crip, Leo, Chunk y Hash han fuyiu d'a garchola, a on yeran asperando lo cumplimiento d'a suya pena de muerte, y plegan enta lo lugar de Paradise. Dentran en o "saloon" y Crip fiere a lo "sheriff" Isaac Webb y mantien como rafenas a 10 hombres, matando a bel uns ta menazar a los habitants d'o lugar. Fnalment marcha, levando-se con éls secuestrada a una mesacha, Helen Caldwel. Bien luego plega enta lo lugar Banner Cole, a qui Webb heba clamau ta que estase lo suyo aduyant, cosa que fa ta morir immediatament. Cole accepta y decide marchar dezaga d'os cuatre bandius, pero a la fin accepta formar una partida ta perseguir-los. Con él marchan o capitán Jeremiah Brown (un antigo militar que creye bien erroniament estar un experto en estratechia militar), Jock Wiley (un choven bien sanfoina que atamas d'ixo dispara bien y amás li cuaca fer-lo a sobén), o tío Billy (o tusco tío de Helen), Johnny Caddo (un amerindio canso d'estar disciminau en Paradise por o suyo orichen y partecipa ta que l'accepten), y Seymour Kern (un choven emplegau de banca recient plegau enta Paradise y a qui lo cherent d'o banco coacciona ta que i partecipe, encara que casi que mai no ha viachau a caballo. Cuan troban a Helen, os bandius l'han violau y la mesacha ha dentrau en depresión en saber que en Paradise toz la mirarán mal a ella. Torna enta lo lugar con su tío y dimpués lo fa lo capitán, feriu por a suya propia incompetencia. O grupo restant contina la persecución, perdendo en primeras a Wiley, ta dimpués parar cuenta que los bandius han cambiau a suya dirección y marchan de tornada enta Paradise.

*Posse from Hell* s'ambienta en bel momento indeterminau d'o sieglo XIX en bel puesto tamién indeterminau de l'ueste d'Estaus Unius, y las suyas escenas se filmoron en Calabasas, Lone Pine y Olancha (California), amás d'en os Universal Studios en Universal City, tamién en California.

## Elenco

## Se veiga tamién
* Cine en 1961.
* Cintas de 1961.

## Referencias

## Vinclos externos
*  ''Posse from Hell'' en Internet Movie Database.
*  ''Posse from Hell'' en l**[[American Film Institute Catalog]]'' de l**American Film Institute*.
*  [https://letterboxd.com/film/posse-from-hell/ *Posse from Hell''] en Letterboxd.
Best of the Badmen

***Best of the Badmen*** (títol orichinal en anglés, en aragonés ***O millor d'os bordencos***, estrenada en Aragón con o suyo títol traduciu enta lo castellano d***'El mejor de los malvados***, en aragonés ***O millor d'os malvaus***) ye una cinta de cine de western dramatico de cine estausunidense estrenada l'anyo 1951, dirichida por William D. Russell seguntes un guión adaptau por John Twist (basau en una historia de Robert Hardy Andrews), con una banda sonora orichinal de Paul Sawtell, una dirección de fotografía d'Edward Cronjager, una producción cinematografica de Samuel Bischoff ta la productora cinematografica RKO Radio Pictures y un elenco d'o cual en fan parte Robert Ryan, Claire Trevor, Jack Buetel, Robert Preston, Walter Brennan, Bruce Cabot, John Archer, Lawrence Tierney, Barton MacLane, Tom Tyler, Robert J. Wilke, John Cliff, Lee MacGregor, Emmett Lynn y Carleton Young, entre d'atros actors.

En finalizar a Guerra Civil d'os Estaus Unius, o comandant Jeff Clanton de l'exercito estausunidense captura a los zaguers supervivients d'os Quantrill's Raiders y los convence ta que reblen y churen a Constitución ta estar perdonaus. Atamas d'ixo, Fowler, um especulador nordista propietario d'una achencia de detectives, ye decidiu a fer-los presos ta cobrar a recompensa que ufre lo Gubierno por a suya captura. Cuan atacan a lo grupo de supervivients, Clanton els defiende y un aduyant de Fowler muere. Como sin saber-lo Clanton ya s'heba tramitau a suya baixa de l'exercito y tecnicament yera civil en o momento de l'incident, Fowler l'arresta acusau d'asasinato y fa que lo condenen. A lo día siguient ha d'estar aforcau, pero consigue fuyir y troba a los Quantrill's Raiders, a los que converte en una banda en a que partecipan Jesse James y los atros miembros d'a banda de James-Younger.

A cinta s'ambienta a finals d'os anyos 1860 en Missouri, y las suyas escenas se filmoron en Kanab, Paria y atros puestos de Utah, y en Santa Clarita (California), amás d'en o rancho Iverson en Los Angeles, tamién en California.

## Elenco

## Se veiga tamién
* Cine en 1951.
* Cintas de 1951.

## Referencias

## Vinclos externos
*  ''Best of the Badmen'' en Internet Movie Database.
*  ''Best of the Badmen'' en l**[[American Film Institute Catalog]]'' de l**American Film Institute''.
Dos hombres van a morir

***Dos hombres van a morir*** (títol orichinal, estrenada en Aragón con o suyo títol orichinal) ye una cinta de cine de western (un "spaghetti western") coproducida por o cine espanyol y lo cine italiano estrenada l'anyo 1968, dirichida por Rafael Romero Marchent seguntes un guión orichinal de Mario Caiano, una dirección de fotografía d'Emanuele Di Cola, una producción cinematografica d'Eduardo Manzanos Brochero ta las productoras Copercines, Cooperativa Cinematográfica y Cinematografica EmmeCi y un elenco d'o cual en fan parte os actors Peter Martell, Piero Lulli, Armando Calvo, Paolo Herzl, José Jaspe, Jesús Puente, Dyanik Zurakowska, Giuseppe Fortis, Antonio Pica, Ángel Menéndez, Frank Braña, Guillermo Méndez, Alfonso Rojas, Luis Barboo, Joaquín Burgos, Alfonso de la Vega, Miguel del Castillo, Pedro Fenollar, Mario Morales, Joaquín Parra, Juan Antonio Peral, José Sepúlveda y Jesús Tordesillas, entre d'atros.

O lugar de Sprinfield se troba de contino asaltau por una banda de ladrons, con a complicidat d'o suyo alcalde corrupto. Os habitants d'o lugar deciden contractar a un achent d'a companyía de detectives Pinkerton, Daniel Samuelson. Iste troba l'aduya d'un desconoixiu, que resulta estar Alan, un antigo capitán de l'exercito estausunidense mientres a Guerra Civil d'os Estaus Unius.

A cinta s'ambienta en os anyos 1870 en bel puesto indeterminau de l'ueste d'Estaus Unius, y las suyas escenas se filmoron en Colmenar Viejo, Hoyo de Manzanares y Manzanares el Real (Comunidat de Madrit) en Espanya y en Roma (Lazio) en Italia.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Dos hombres van a morir'' en Internet Movie Database.
Robin and Marian

***Robin and Marian*** (títol orichinal en anglés, en aragonés ***Robin y Marian***, estrenada en Aragón con iste zaguer títol) ye una cinta de cine d'aventuras romantico-dramaticas coproducida por o cine britanico y lo cine estausunidense estrenada l'anyo 1976, dirichida por Richard Lester seguntes un guión orichinal de James Goldman, con una banda sonora orichinal de John Barry, una dirección de fotografía de David Watkin, una producción cinematografica de Denis O'Dell, Richard Shepherd y Ray Stark ta la productora cinematografica Rastar y un elenco d'actors formau por Sean Connery, Audrey Hepburn, Robert Shaw, Nicol Williamson, Richard Harris, Denholm Elliott, Ronnie Barker, Kenneth Haigh, Ian Holm, Bill Maynard, Esmond Knight, Veronica Quilligan, Peter Butterworth, John Barrett, Kenneth Cranham y Victoria Abril, entre d'atros.

Robin Hood ha estau mientes muitos anyos o capitán de maxima confianza d'o rei Ricardo I d'Anglaterra, y se troban en batallas en os dominios angleses en Francia dimpués de tornar d'a Tercera cruzada. Cuan o rei ordena a Robin atacar un castiello defensiu por nomás que un viello ta apoderar-se d'una estatua d'oro que no existe, Robin, refirmau por o suyo segundo, Little John, se niega. Ixo abrobona a lo rei, que lo fa engarcholar, pero queda grieument feriu en l'ataque a lo castiello por una flecha d'o viello, que s'infecta y muere, habendo liberau a Robin y Little John antes de morir. Cuan tornan enta Anglaterra retroban a los suyos amigos y Robin pregunta por lady Marian, pero ista s'ha cansau d'anyos d'asperar-lo y ha dentrau en un convento, d'o cual en ye la suya abadesa. O sheriff de Nottingham, o suyo viello enemigo, ha ordenau l'arresto de Marian en haber-se ista negau a cumplir una orden reyal que expulsaba d'o reino a cargos d'a Ilesia Catolica, y Robin decide salvar-la, pero ni él ni Marian ni lo mesmo sheriff veyen as cosas mesmo que d'antes mas ni se troban en as mesmas condicions fisicas.

A cinta s'ambienta en os anyos 1190 en Francia y Anglaterra, y las suyas escenas se filmoron en Villalonso (provincia de Zamora) y Artaxona, Pamplona y atros puestos de Navarra (como la sierra d'Urbasa) en Espanya.

## Elenco

## Se veiga tamién
* Cine en 1976.
* Cintas de 1976.

## Referencias

## Vinclos externos
*  ''Robin and Marian'' en Internet Movie Database.
*  ''Robin and Marian'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/robin_and_marian *Robin and Marian''] en Rotten Tomatoes.